“જુઓ પપ્પા, તે દિવસે તમે પ્રાઈસટેગ જોઇને મને ડ્રેસ નહોતો લેવા દીધો, બિલકુલ તેવો જ ડ્રેસ મામાએ મને ગિફ્ટમાં આપ્યો.” પિન્કી બોલી ઊઠી. વાસુનું ધ્યાન છાપાના જે કાગળમાં ડ્રેસ વીંટળાયેલો હતો તેના પર પડ્યું. તે અખબારમાં સંકેતની ધરપકડના સમાચાર છપાયેલા હતા. કોઈ બિલ્ડર્સને ખોટા પેપર્સ પર એકાદ કરોડ લોન આપવાનો કિસ્સો તેમાં છપાયો હતો. વાસુને વિચારમાં પડી ગયેલો જોઇને પિન્કી બોલી, “પપ્પા તમારું ધ્યાન ક્યાં છે?”